પ્રાંતિજ તાલુકાના તાજપુરકૂઇ ગામ ખાતે રહેતા કારખાનેદાર સાથે બનેલ ઘટના સંદર્ભે પ્રાંતિજ પોલીસ સ્ટેશનના સૂત્રો દ્વારા પ્રાપ્ત વિગત અનુસાર તલોદ-મજરા રોડ પર ક્રિષ્ણા એન્જીનીયરીંગ વર્કસ નામનુ કારખાનુ ધરાવતા સુનિલકુમાર રામકુમાર શર્માના મોબાઇલ નં.૯૮૯૮૫૫૯૭૧૭ પર શુક્રવારે મોબાઇલ નં.૯૬૨૪૭૦૦૬૪૩ પરથી રાકેશ પટેલ નામના શખ્સનો ફોન આવ્યો હતો. ફોન કરનાર વ્યકિતએ ત્રણ ટેન્કરના ઓર્ડર આપવાના છે અને ભિલોડા વિઝીટ કરવાની છે તેવી વાત કરી બીજા દિવસે એટલે કે શનિવારે સુનિલકુમાર શર્માને પ્રાંતિજ ત્રણ રસ્તા પર બોલાવ્યા હતા. તેઓ પોતાની બોલેરો ગાડી નં.જીજે.૯બીબી.૧૪૪૨ લઇ પ્રાંતિજ ત્રણ રસ્તા પર આવ્યા હતા, જયાં ઇકો ગાડીમાં આવેલ ફોન કરનાર રાકેશભાઇ ઉપરાંત અન્ય ત્રણ અજાણ્યા શખ્સોએ સુનિલકુમાર શર્માને તેના જ પટ્ટાથી બાંધી દઇ ચપ્પુ ગળા પર મૂકી તેના પર્સમાંથી રૂા.૧૧૫૦ કાઢી લઇ લૂંટ ચલાવી હતી અને ગડદાપાટુનો માર મારી જીવતો છોડવા માટે રૂા.૧૦ લાખની ખંડણી માગી હતી.